Israel Finkelstein

Israel Finkelstein (født 1949 i Petah Tiqwa) er en israelsk arkeolog, akademiker og forfatter av fagbøker. Han er mest kjent for sin tvil om historisiteten i Det gamle testamente. Han har for tiden Jacob M. Alkows professorat i arkeologi i bronsealderen og jernalderen ved Universitetet i Tel Aviv. Han er også meddirektør i utgravningene ved Megiddo i nordlige Israel. 

Tidligere tjente han som direktør ved Sonia og Marco Nadlers Arkeologiske Institutt ved Tel Avivs universitet (1996-2002). I 2005 mottok han Dan David-prisen. Han har virket som gjesteprofessor ved universitetene Chicago, Harvard og Sorbonne. Han har samarbeidet med Yuval Goren og Nadav Na'aman om den petrografiske analysen av Amarnabrevene.

Finkelstein fullførte sin utdannelse ved Tel Avivs universitet hvor han skrev sin filosofisk doktorgrad, Ph.D., på utgravningene i Izbet Sartah hvor han i tillegg var feltleder.

Kontroverser 
Finkelstein er spesialist på arkeologi i oldtidens historie i Midtøsten og Israels land. Han er kritisk til tidligere generasjoner av forskere som leste resultatene av deres utgravninger for å bekrefte de bibelske fortellingene om erobring. Finkelstein har derfor fått et omdømme for å være en kontroversiell ikonoklast, i særdeleshet hans beskrivelse av Jerusalem på 900-tallet f.Kr., den perioden som har blitt assosiert med de bibelske kongene David og Salomo, som han oppfatter som en enkel landsby eller stammesentrum, noe som har vært et emne for betydelig akademisk debatt.

Via en avvisning av den ultraminimalistiske posisjon som plasserer Bibelens komposisjon i den persiske eller greske periode, det vil si etter tilbakekomsten fra det babylonske fangenskap, argumenterer han at mye av Bibelen ble skrevet fra 600- til 500-tallet f.Kr. Ikke desto mindre av hans avvisning av den litterære tilnærming av bibelhistorien er Finkelstein av den oppfatning at «Nye arkeologiske oppdagelser skal ikke erodere bort ens følelse av tradisjon og identitet».

I samproduksjon med Neil Asher Silberman har Finkelstein hevdet at den arkeologiske sannheten om historieskrivning i Det gamle testamente må justeres på flere avgjørende punkter: jødene var bare én av flere kanaanistiske stammer og noen stamfar Abraham, som kom fra Irak til Kanaans land, finnes det intet historisk belegg for har eksistert. Noe fangenskap i Egypt som førte til en form for flukten fra Egypt kan heller ikke ha skjedd. Av den grunn kan heller ikke Sinaifjellet ha blitt passert og heller ingen steintavler og de ti bud. Landet ble ikke erobret under Josva, og noen regional stormakt under kong David av Israel ble heller aldri skapt.

Disse nye dateringene har ført til innvendinger fra teologer: røttene til jødedommen, og dermed også de to abrahamittiske religioner kristendommen og islam, strekker seg i henhold til Finkelstein kun tilbake til 600-tallet f.Kr.

Finkelstein baserer seg på en metode som kalles for «lav kronologi», noe som antyder at arkeologiske problemer i den tradisjonelle kronologien i Levanten er stivnet ved «å senke datoen for sammenkomstene på 1000-tallet f.Kr. til tidlig-til-midt på 900-tallet f.Kr. og sammenkomstene på 900-tallet f.Kr. til tidlig på 800-tallet f.Kr., med sen jernalder I/tidlig jernalder IIA overgang fastsatt til slutten av 900-tallet f.Kr.»

Utgivelser i utvalg 
 The Archaeology of the Israelite Settlement, Jerusalem: Israel Exploration Society, 1988
 Living On The Fringe, Continuum International Publishing Group Ltd, 1995. ISBN 1-85075-555-8
 The Bible Unearthed : Archaeology's New Vision of Ancient Israel and the Origin of Its Sacred Texts, Simon & Schuster, 2001. ISBN 0-684-86912-8. Sammen med Niel Asher Silberman
 David and Solomon: In Search of the Bible's Sacred Kings and the Roots of the Western Tradition, 2006, ISBN 0-7432-4362-5. Sammen med Neil A. Silberman

Referanser

Eksterne lenker 
 
 
 Offisielt nettsted for professor Israel Finkelstein
 Israel Finkelsteins hjemmeside på Tel Aviv Universitetet
 Intervju med Israel Finkelstein
 Utgravningene av Megiddo
 2005 Dan David Prize laureate
 The Devil Is Not So Black as He Is Painted: BAR Interviews Israel Finkelstein, Biblical Archaeology Review

Israelske arkeologer
Bibelforskere